**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**КАТЕДРА “МЕЖДУНАРОДНИ ИКОНОМИЧЕСКИ ОТНОШЕНИЯ И БИЗНЕС”**

 **Р Е Г Л А М Е Н Т**

**относно провеждането на ежегоден национален конкурс за написване на есе на чужд език в областта на международните икономически отношения за учебната 2024/2025 г.**

**на тема: „Световната икономика в дигитализиращия се свят и мястото на България в него“**

**за прием в специалности „Международни икономически отношения“ и „Международни икономически отношения с преподаване на английски език“**

**1. Право на участие** – ученици, завършващи средно образование през учебната 2023/2024 г.

**2. Начин на провеждане** – участниците разработват есе на чужд език на тема: **„Световната икономика в дигитализиращия се свят и мястото на България в него“** съгласно „Указания за разработване на есе“ (файл „Указания“).

**3. Езици за разработване на есето** – английски, немски, френски, испански или руски език.

**3. Срок за предаване** – есето се изпраща в електронен вариант **до 29.02.2024 г.** на електронен адрес: **konkurs\_mio@unwe.bg**.

**4. Обявяване на резултатите** – предварителните резултати се обявяват **до 07.03.2024 г.** като комисията изработва предварителен списък на първенците в конкурса, за което същите се уведомяват по телефон и/или чрез електронна поща и се поканват на събеседване в УНСС или онлайн на **10.03.2024 г.** съгласно определен график. **Окончателният списък на лауреатите в конкурса се обявява на 15.03.2024 г.**

**5. Награди за участниците, спечелили конкурса** – признават им се **оценки** **Отличен (6.00) за резултати от конкурсни изпити в УНСС за прием в специалност „Международни икономически отношения“ (когато есето е на** **английски, немски, френски, испански или руски език) и/или за прием в специалност „Международни икономически отношения с преподаване на английски език“ (когато есето е на английски език).**

**6. Оценяване** – есето се оценява от комисия от преподаватели от катедра „Международни икономически отношения и бизнес“ и от комисия от преподаватели от катедра „Чужди езици и приложна лингвистика“.

**7. Анулиране на участието в конкурса** – при очевидно възпроизвеждане на вече съществуващ текст (плагиатство), при непълна или неточна лична информация и други по преценка на комисията.

**8. Участниците, спечелили конкурса получават електронни сертификати.**

**9. Други условия** – участниците, спечелили конкурса не се освобождават от такси при кандидатстване, и от задължението да подадат документи за участие в класирането, към които **прилагат и получените сертификати**. След обявяване на първо класиране лауреатите от конкурса следва да се запишат в първи курс.

**10. При възникнали въпроси моля същите да бъдат зададени на електронен адрес: konkurs\_mio@unwe.bg.**